Pietvakarių Papua

Pietvakarių Papua () – Indonezijos provincija, esanti Naujosios Gvinėjos šiaurės vakaruose, Paukščio Galvos pusiasalyje. Administracinis centras – Sorongas.

Provincija sudaryta 2022 m., atskyrus šiaurės vakarinę Vakarų Papua provincijos dalį.Farisa, Fitria Chusna, ed. (17 November 2022). „Sah! Indonesia Kini Punya 38 Provinsi, Ini Daftarnya“. KOMPAS.com

 Geografija 

Provincija apima vakarinę Paukščio Galvos pusiasalio dalį bei į vakarus nuo jo esančias salas – Misolą, Salavatį, Batantą, Vaigeo, Kofiau (Radža Ampato salos). Centrinėje dalyje iškilę Tamarau kalnai. Pagrindinė upė – Varsvajus.

 Gyventojai 
 Tautos: yra 52 tautos, daugiausia priklausančios papuasams
 Religijos: krikščionybė (protestantai 54,4 %, katalikai 7,2 %), islamas (38,2 %), budizmas (0,1 %), hinduizmas (0,1 %);„Jumlah Penduduk Menurut Agama“
 Kalbos: indoneziečių, Papua malajų, ajamarų, majų, ambratų, abunų ir kt.

 Administracinis skirstymas 

Pietvakarių Papua padalinta į 5 regencijas ir 1 miestą.Puspita, Ratna (ed.). „Gubernur Papua Barat Dorong Pemekaran Papua Barat Daya“. republika.co.id. Skliaustuose pateikti administraciniai centrai.

 Maibrato regencija (Aifatas)
 Radža Ampato regencija (Vaisajus)
 Pietų Sorongo regencija (Teminabuanas)
 Sorongo regencija (Aimasas)
 Tambarauvo regencija (Fefas)
 Sorongas

 Šaltiniai 

Kategorija:Indonezijos provincijos